"Kabinete e gakolola maAforika Borwa otlhe gore re tshela mo nageng e e senang metsi a mantsi mme e ikuela mo go botlhe go a somarela ka go baakanya dipeipi tse di dutlang le go dira diphetogo tsa go tshela ka botlhale ka tiriso ya metsi.6 Latshipi 08 Mopitlwe, e tshwaya Letsatsi la Boditšhabatšhaba la Basadi (IWD) e leng letsatsi le le dirisiwang ngwaga mongwe le mongwe go ralala lefatshe go tlhagisa kgatelopele e e dirilweng, go senka phetogo le go keteka ditiro tsa boganka le maikemisetso mo basading ba ba tlwaelegileng bao ba nnileng le karolo e ntle e le ruri mo hisitoring ya ditšhaba tsa bo bone le ya dinaga tsa bo bone."